NELJANDA KOOSSEISU
OTSUS

Haapsalu,			17. detsember 2004 nr 156

Maa munitsipaalomandisse taotlemine
(Vahtra ja Kuuse tänava nurgal)

Vastavalt maa munitsipaalomandisse andmise korrale toimub maa munitsipaalomandisse taotlemine volikogu vastava otsuse alusel. Taotluseks ettevalmistatava maaüksuse piirid ja maakasutustingimused on määratud Haapsalu Linnavolikogu poolt 29.10.2004 otsusega nr 144 kehtestatud “Kastani tn 9 ja Kastani, Kuuse, Vahtra tänavate vahelise ala” detailplaneeringuga.
Juhindudes maareformi seaduse § 28 lg 1 p 4, Vabariigi Valitsuse 06.11.1996 määrusega nr 269 kinnitatud “Maa munitsipaalomandisse andmise korra” punktidest 9 ja 12, kohaliku omavalitsuse korralduse seaduse § 6 lg 1, § 22 lg 1 p 37, § 23, Haapsalu põhimääruse § 12 lg 1 p 43, § 62 ja haldusmenetluse seadusest, Haapsalu Linnavolikogu otsustab:

1.	Taotleda Haapsalu linna munitsipaalomandisse maaüksus Vahtra ja Kuuse tänava nurgal vastavalt asendiplaanile (lisatud).

2.	Otsus avalikustada väljapanekuga Haapsalu Linnavolikogu Kantseleis.

3.	Otsus jõustub avalikustamisega Haapsalu Linnavolikogu Kantseleis.

4.	Käesoleva otsuse peale võib esitada kaebuse Tallinna Halduskohtule halduskohtumenetluse seadustikus sätestatud korras 30 päeva jooksul otsuse teatavakstegemisest.

Arder Väli
Volikogu aseesimees